”Saahan täällä perustulon?” – SK: 10 000 irakilaista yllätti Suomen viranomaiset täysin

Jari Pietiläinen

Viime syksynä alkanut turvapaikanhakijoiden määräetenkin Irakista yllätti Suomen viranomaiset täysin. Erityisesti tulijoiden vaatimukset perustulon saamisesta olivat kylmä suihku viranomaisten niskaan, arvioi Suomen Kuvalehti.

Lehden mukaan viranomaiset tiesivät jo syyskuun alussa, että syyrialaisten lapsiperheiden sijasta Tornion kautta saapui etupäässä nuoria irakilaismiehiä.

Suomessa oli ennestään maan kokoon nähden suuri irakilaisyhteisö, lähes 7 000 ihmistä, mutta se ei yksin selittänyt ilmiötä. Ei myöskään Isis – valtaosa tulijoista oli Bagdadista, äärijärjestön ulottumattomista.

– Kaikilla oli sama viesti, eräs virkamies sanoo.

– Saadaanhan me oleskelulupa viikossa? Saadaanhan me perhe tänne kahdessa viikossa? Saadaanhan me perustulo?

Kun Maahanmuuttovirastolle ja sisäministeriölle selvisi, että muuttoliikkeen taustalla olivat ihmissalakuljettajien Facebookissa julkaisemat ruusuiset Suomi-mainokset, irakilaisia oli tullut jo yli 10 000, melkein yhtä paljon kuin Suomea 16 kertaa suurempaan Saksaan. Eikä virta näyttänyt laantuvan.

– Katselin ihmisten ylitsevuotavaa auttamishalua ja ajattelin, että mitähän tästä seuraa, kun käy ilmi että tulijoiden profiili onkin vähän toinen kuin mitä uskottiin, muistelee eräs turvapaikanhakijoiden kanssa pitkään työskennellyt virkamies.

– Luulen, että asenneilmapiiri voisi nyt olla toinen, jos ne olisivat olleet syyrialaisia perheitä.